ટ્રમ્પની જાહેરાત પછી ઇરાનના પ્રમુખ હસન રૌહાનીએ તરત જ તેના એટમિક ઇન્ડસ્ટ્રી ઓર્ગેનાઈઝેશનને સતર્ક રહેવા અને કોઈ પ્રકારની મર્યાદા વગર એટમિક ઇન્ડસ્ટ્રીને સમૃદ્ધ બનાવવાની શઆત કરવાનો આદેશ આપી દીધો છે. જોઈન્ટ કોમ્પ્રીહેન્સીવ પ્લાન ઑફ એક્શનનો મૂળ હેતુ એ હતો કે ઇરાનના ન્યૂક્લિયર કાર્યક્રમને નિયંત્રણમાં રાખવો જેથી ઇરાન અણુશસ્ત્રો વિકસાવી ન શકે. તે મુજબ ૨૦૧૫માં ઓબામા પ્રમુખ હતા ત્યારે વિએનામાં ઇરાન અને અન્ય છ રાષ્ટ્રોએ તેના પર સહી કરી દીધી હતી. તે મુજબ ત્રણ મહત્ત્વના ચાવીરૂપ મુદ્દાઓ તેને મંજૂર પણ હતા. અણુહથિયારો સિવાય શાંતિપૂર્ણ ઉપયોગ માટે કંઈક બનાવવું જેથી તેના અણુઉદ્યોગ પર વિપરીત અસર ન પડે, જેનું પરીક્ષણ ઇન્ટરનેશનલ એટમિક એનર્જી એજન્સી દ્વારા કરવામાં આવે તેના સામે તેને વાંધો નહોતો. સાઉદી અરબીયા તથા ઈઝરાયલના કહેવાથી જેણે જાન્યુઆરી માસમાં ઈરાનના દસ્તાવેજો અમેરિકાને પ્રસ્તુત કરી તેનો અણુબોંબ બનાવવાનો પ્લાન ઉજાગર કર્યો ઉપરાંત સિરીયા, લેબેનન, યમનને છાશવારે ઈરાન મદદ કરે છે તેની પૂરક માહિતી આપી તથા આ કરાર વખતે ઈરાનની આકાંક્ષાઓમાં મીલીટરીનો રોલ કેવો છે તે બિલકુલ ધ્યાનમાં લેવાયું નથી તેમ ગણતરી માંડીને અને કોઈપણ સંજોગોમાં કરાર પૂર્ણ થયાની તારીખ જે ઈરાનને ફાયદાકારક છે તે ભયંકર ભૂલ છે સમજીને કરાર ભંગ કર્યો.